Document ID: 32002R1634

Komisijas Regula (EK) Nr. 1634/2002
(2002. gada 13. septembris),
ar ko - ievērojot jaunās koncesijas, kuras Padomes Regulā (EK) Nr. 1408/2002 paredzētas attiecībā uz Ungārijas Republiku - groza Regulas (EK) Nr. 1279/98, (EK) Nr. 1128/1999 un (EK) Nr. 1247/1999 attiecībā uz dažām tarifu kvotām, ko piemēro liellopu gaļas produktu ievedumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2345/2001 [2], un jo īpaši tās 32. panta 1. punktu,
ņemot vērā Padomes 2002. gada 29. jūlija Regulu (EK) Nr. 1408/2002, ar ko dažiem lauksaimniecības produktiem nosaka Kopienas tarifa kvotu koncesijas un paredz dažu Eiropas Līgumā ar Ungāriju noteikto lauksaimniecības koncesiju autonomu pagaidu pielāgojumu [3], un jo īpaši tās 1. panta 3. punktu,
tā kā:
(1) Ar Regulu (EK) Nr. 1408/2002 ir paredzētas jaunas koncesijas attiecībā uz liellopu gaļas produktu ievedumiem, ko veic Eiropas līgumā ar Ungāriju atvērto tarifu kvotu ietvaros. Jaunās koncesijas stājās spēkā 2002. gada 1. jūlijā, izņemot to koncesiju, saistībā ar kuru jāatver tarifu kvota ar kārtas numuru 09.4774.
(2) Tādēļ jāgroza šādas Komisijas īstenošanas regulas:
- Komisijas 1998. gada 19. jūnija Regula (EK) Nr. 1279/98, ar ko nosaka sīki izstrādātus noteikumus, saskaņā ar kuriem liellopu gaļai piemēro tarifu kvotas, kas Regulās (EK) Nr. 1727/2000, (EK) Nr. 2290/2000, (EK) Nr. 2433/2000, (EK) Nr. 2434/2000, (EK) Nr. 2435/2000 un (EK) Nr. 2851/2000 ir noteiktas Ungārijas Republikai, Bulgārijas Republikai, Čehijas Republikai, Slovākijas Republikai, Rumānijai un Polijas Republikai [4], kura grozīta ar Regulu (EK) Nr. 2857/2000 [5].
- Komisijas 1999. gada 28. maija Regula (EK) Nr. 1128/1999, ar ko paredz sīki izstrādātus noteikumus tarifu kvotas piemērošanai dažu trešo valstu izcelsmes teļiem, kas sver ne vairāk kā 80 kilogramus [6], kurā jaunākie grozījumi izdarīti ar Regulu (EK) Nr. 1096/2001 [7].
- Komisijas 1999. gada 16. jūnija Regula (EK) Nr. 1247/1999, ar ko nosaka sīki izstrādātus noteikumus tarifu kvotas piemērošanai dzīviem liellopiem, svarā no 80 līdz 300 kilogramiem, kuru izcelsme ir konkrētās trešās valstīs [8], kurā jaunākie grozījumi izdarīti ar Regulu (EK) Nr. 1096/2001.
(3) Pilnīgu vai daļēju ievedmuitas nodokļa atmaksu, kas notiek 2002. gada 1. jūlijā veiktā nodokļa samazinājuma dēļ, piešķir saskaņā ar 236. pantu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi [9], kurā jaunākie grozījumi izdarīti ar Regulu (EK) Nr. 2700/2000 [10], un 878. un turpmākajiem pantiem Komisijas 1993. gada 2. jūlija Regulā (EEK) Nr. 2454/93, ar ko paredz īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi [11], kurā jaunākie grozījumi izdarīti ar Regulu (EK) Nr. 2787/2000 [12].
(4) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 1279/98 groza šādi.
1. Nosaukumu aizstāj ar šādu:
"Komisijas 1998. gada 19. jūnija Regula (EK) Nr. 1279/98, ar ko nosaka sīki izstrādātus noteikumus, saskaņā ar kuriem liellopu gaļai piemēro tarifu kvotas, kas Regulās (EK) Nr. 2290/2000, (EK) Nr. 2433/2000, (EK) Nr. 2434/2000, (EK) Nr. 2435/2000, (EK) Nr. 2851/2000 un (EK) Nr. 1408/2002 ir noteiktas Bulgārijas Republikai, Čehijas Republikai, Slovākijas Republikai, Rumānijai, Polijas Republikai un Ungārijas Republikai"
.
2. Regulas 1. panta pirmo daļu aizstāj ar šādu daļu:
"1. pants
Par šīs regulas I pielikumā uzskaitīto produktu ievedumiem Kopienā saskaņā ar kvotām, kas paredzētas Regulās (EK) Nr. 2290/2000, (EK) Nr. 2433/2000, (EK) Nr. 2434/2000, (EK) Nr. 2435/2000, (EK) Nr. 2851/2000 un (EK) Nr. 1408/2002, ir jāuzrāda importa licences."
3. Regulas 3. panta 1. punkta c) apakšpunkta otro daļu aizstāj ar šādu daļu:
""Produktu grupa" ir produkti, kuru izcelsme ir tikai vienā no I pielikumā uzskaitītajām valstīm; produktu grupa aptver vai nu produktus ar KN kodiem 0201 un 0202, vai produktus ar KN kodiem 02061095, 02062991, 02102010, 02102090, 02109951, 02109959 un 02109990 ar izcelsmi Ungārijā, vai produktus ar KN kodiem 16025031, 16025039 un 16025080 ar izcelsmi Rumānijā, vai arī produktus ar KN kodu 160250 ar izcelsmi Polijā."
4. Regulas 3. panta 2. punktu aizstāj ar šādu punktu:
"2. Neatkarīgi no Regulas (EK) Nr. 1445/95 5. panta licenču pieteikumu un licenču 16. ailē norāda vienu no šādām KN kodu grupām:
- 0201, 0202,
- 02061095, 02062991, 02102010, 02102090, 02109951, 02109959, 02109990,
- 16025031, 16025039, 16025080,
- 160250."
5. Regulas I pielikumu aizstāj ar šīs regulas pielikumu.
2. pants
Regulas (EK) Nr. 1128/1999 2. panta 2. punktu aizstāj ar šādu punktu:
"2. Attiecībā uz 1. punktā minēto daudzumu muitas nodokļa likmi samazina par
- 80 % par dzīvniekiem, kuru izcelsme ir Čehijas Republikā, Slovākijā, Bulgārijā, Rumānijā, Igaunijā, Latvijā un Lietuvā;
- 90 % par dzīvniekiem, kuru izcelsme ir Polijā un Ungārijā."
3. pants
Regulas (EK) Nr. 1247/1999 1. panta 2. punktu aizstāj ar šādu punktu:
"2. Attiecībā uz 1. punktā minēto daudzumu muitas nodokļa likmi samazina par
- 80 % par dzīvniekiem, kuru izcelsme ir Čehijas Republikā, Slovākijā, Bulgārijā, Rumānijā, Igaunijā, Latvijā un Lietuvā;
- 90 % par dzīvniekiem, kuru izcelsme ir Polijā un Ungārijā."
4. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šīs regulas noteikumus piemēro no 2002. gada 1. jūlija. Tomēr koncesiju ar kārtas numuru 09.4774 piemēro no šīs regulas spēkā stāšanās dienas.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 13. septembrī

Labels: 3
17
5